lv br lv lv lv lv lv lv lv lv lv en lv lv lv ro lv lv sl hbs_lat lv lv lv lv lv lv lv lv lv lv lt lv lv lv lv lv lv lv lv lv lv lv lv lv lv lv lv lv lv lv lv vi lv lv lv lv lv lv lv sk lv lv lv fi lv lv lv lv lv lv lt lv lv lv lv lv lv lv lv lv lv lv lv lv lv nl lv en de en es lv ru lv lv de en lv lv fr en lv lv lv lv
Ārlavas evaņģēliski luteriskā draudze - Ērģeles
Ārlavas baznīcas ērģeles būvējis Rīgas ērģeļbūvētājs Augusts Martins. Instruments tapis 2 posmos, no kuriem pirmais datējams ar 1848. gadu, bet otrs – apmēram 20 gadus vēlāk – ap 1870. gadu. [1]
Ir ziņas, ka ap 1866. gadu pie instrumenta darbojies F. Weißenborn. [3] Īsti gan nav zināms, ko tieši viņš darījis.
Pirmais A. Martin darinājums Ārlavas baznīcai bija vienmanuāļa ērģeles ar 6 manuāļa reģistriem un 1 pedālī. Gan manuāļa, gan pedāļa vējlādes novietotas blakus uz viena rāmja. Paplašinot piebūvēts 2. manuālis, 1. manuāli saglabājot nemainīgu. Tāpat arī piebūvētas jaunas plēšas.
Izmaiņas skārušas instrumentu arī vēlākos gados. Uz ērģeļu luktas novietotas līdzās apbūvei glabājas cauras plēšas, kuras acīmredzot kalpojušas līdz 1939. gadam. Pēc stila tās gan neatgādina A. Martina darinājumu.
Kā liecina uzraksts uz apbūves sienas: „Ērģeles tīrītas un skaņotas un jaunas plēšas uzstādītas no firmas A. Krans Rīgā 1939. g. 6. dec. R. Černovskis”. Acīmredzot šajā pašā reizē notikusi arī vējlāžu pabīdīšana prom no prospekta par apm. 0,5 m. Par to liecina vēl atsevišķi saglabājušies koka kondukti, kurus R. Černovskis 1939. gadā aizvietojis ar svina gaisa vadiem. [4]
Tāpat arī reģistrs Flautino 2’, kas izgatavots A. Laukhuff firmā, ievietots instrumentā kāda oriģinālā reģistra vietā, iespējams, A. Krāna firmas remonta laikā 1939. g.
Nav zināms, kad veikta pedāļa kopeļa veļļu rāmja pārvietošana zemāk par tās sākotnējo atrašanās vietu. Tā rezultātā pedāļa kopelis šobrīd praktiski nefunkcionē.
1999. gadā ērģeles remontējusi Ugāles ērģeļbūves darbnīca J. Kalniņa vadībā. Veikta instrumenta tīrīšana, neatbilstošās elektroinstalācijas nomaiņa, uzstādīts jauns elektroventilators un gaisa regulēšanas vārsts, salīmētas atlīmējušās koka stabules, veikta 1. manuāļa koka stabuļu nostiprināšana, no alumīnija krāsas attīrītas prospekta stabules, no jauna izgatavotas trūkstošās stabules (sīkāk skat. sadaļā Stabules).
2] J. Kalniņš.Ārlavas ev.lut.baznīcas ērģeļu remonta programma.- VKPAI pieminekļu dokumentācijas centrs.-Inv.nr. 58928-10. - 4.lpp.
3] Latviešu Avīzes pielikums.-1866.-Nr.13
4] J. Kalniņš.Ārlavas ev.lut.baznīcas ērģeļu remonta programma.- VKPAI pieminekļu dokumentācijas centrs.-Inv.nr. 58928-10. - 5.lpp.
Avots: Skatīt Latvijas ērģeļu kataloga mājas lapu, sadaļu par Ārlavas baznīcas ērģelēm.
Jūlijs Kārlis Ferdinands Jēnihs
Draudzes padomes hronika 1924-1957
Mācieties labu darīt, meklējiet taisnību, palīdziet apspiestajiem. (Jes 1:17)
Atcerieties tos, kas cietumā, it kā paši būtu tiem līdzi saistīti, atcerieties arī tos, kas pakļauti ciešanām, jo paši, būdami miesā, esat pakļauti ciešanām. (Ebr 13:3)
Lūdzu pierakstieties jaunumiem, ja vēlaties e-pastā regulāri saņemt draudzes aktualitātes
2. un 4. mēneša svētdienā
Ārlavas evaņģēliski luteriskā draudze
Ārlavas baznīca, Valdemārpils lauku terit.,
Talsu novads, LV 3260
Swedbank, S.W.I.F.T. HABA LV22,
SĀKUMS | KONTAKTI | KARTE
Ārlavas ev.lut. draudze © 2020. Visas tiesības paturētas. Dizains: Provincentrs; Programmatūra: GlobalPRO »